নেপালে ইসলাম
নেপালে ইসলাম হিন্দু ও বৌদ্ধধর্মের পর তৃতীয় বৃহত্তম ধর্ম। দেশটিতে প্রায় ১১ লাখ মুসলমান বাস করে, যা দেশটির মোট জনসংখ্যার ৪.৪%। ধারণা করা হয় যে, দেশটিতে বাংলাদেশি মুসলমান, পাকিস্তানি মুসলমান এবং ভারতীয় মুসলমানদের হাত ধরে ইসলাম যাত্রা শুরু করেছিল, যারা বিভিন্ন সময়ে নেপালে এসে বসতি স্থাপন করেছিল। গোটা দেশে মোট ৪৩০টি মসজিদ রয়েছে। রাজধানী কাঠমান্ডুর রত্নাপার্ক সংলগ্ন এলাকায় দেশটির ঐতিহ্যবাহী কেন্দ্রীয় মসজিদটি অবস্থিত।